أڤئلی آئمیایی کئ د راساگە آبرا ئیسجا بییئن دۊ گئل ئیل بوٙنوکس و ئیفاگوٙاس بییئن، ئوٙسئ ڤئنو د ئی راساگە رأتئن ڤئ آستوٙن ماڤئنتین. ئیسئنی تئرین ئیسجایا ئی آستوٙن و راساگە خألک تینگویانس بینە، ڤئنوٙ د سال 1558 زایئشتی سی یە کئ ڤئ خألک مأسیی لوٙکانوٙس چول کاری می کئردئنە و ئسپانیا سی دأفاکاری د خألک لوٙکانوٙس شأر بانگوٙئد نە رأڤأندیاری کئردئن فئرە نوم دیار بینە. د أصل نوم ئی راساگە یئ گئل کألیمە ئسپانیایی بییە ڤأ نوم ئیل آبرا دی ڤیگان کئ هومبأراڤأرە ڤا کألیمە لۊری دأرگا ڤیگان. د گاتی کئ ڤولات فیلیپین زیرنأخیز ڤولات بئریتانیا بی گابریئلا سیلانگ و أرتئش ڤئ د ئی قئلا ڤا أرتئش بئریتانیا جأن کئردئن و د سال 1763 ئسپانیاییا ڤئنە گئرتئن و دارئش زأن. د سال 1818 راساگە ئیلیکوٙس بی ڤئ دۊ گئل بأرجا ئیلیکوٙس شومالی و ئیلیکوٙس هارگە و د سال 1846 آستوٙن آبرا رأڤأندیاری بی کئ بیشتئر سی دالیا نئظامی ئی آستوٙن رأڤأندیاری بییە. د سال 1908 زایئشتی کومیسیوٙن فیلیپین سی د بئین بوردئن بألا بارئشتیا ئموٙری د ڤولات فیلیپین رأڤأندیاری بی دأس آخئر د سال 1917 آستوٙن آبرا د نۊ رأڤأندیاری بی. د سال 1942 زایئشتی جاپون ڤولات فیلیپین نە گئرئت سی خوش و نئهاش ئوٙما د آستوٙن آبرا. آبرا د سال 1945 زایئشتی ڤئ دأس نیروٙیا ڤولاتیا هوم بأر و دأسە جات جأنی فیلیپینی آزاد بی.